ທີ່ກອງປະຊຸມຂ່າວກະຊວງການຕ່າງປະເທດ ໃນຕອນບ່າຍວັນທີ 26 ກຸມພາ, ໂຄສົກກະຊວງການຕ່າງປະເທດ ເລຖິທູຮັງ ໄດ້ຕອບຄຳຖາມຂອງນັກຂ່າວກ່ຽວກັບການປົກປ້ອງພົນລະເມືອງຫວຽດນາມຢູ່ອາເມລິກາ, ກຳປູເຈຍ ແລະ ມຽນມາ, ແລະ ການເປີດຖ້ຽວບິນ ເພື່ອນຳພົນລະເມືອງກັບບ້ານຢ່າງປອດໄພ.
ກ່ຽວກັບສະພາບການຂອງວິສາຫະກິດຫວຽດນາມຢູ່ມຽນມາ, ໂຄສົກກະຊວງການຕ່າງປະເທດ ທ່ານນາງເລທິທູຮັ່ງ ໃຫ້ຮູ້ວ່າ, ອີງຕາມຂໍ້ມູນຈາກຫ້ອງການຜູ້ຕາງໜ້າຫວຽດນາມ ປະຈຳມຽນມາ, ໃນປະຈຸບັນ, ບັນດາວິສາຫະກິດຫວຽດນາມພວມດຳເນີນທຸລະກິດຢ່າງປົກກະຕິ.
ຫວຽດນາມຮຽກຮ້ອງໃຫ້ອົງການທີ່ມີໜ້າທີ່ມຽນມາເອົາໃຈໃສ່, ຮັບປະກັນຄວາມປອດໄພໃຫ້ພົນລະເມືອງຫວຽດນາມ ໃນການດຳລົງຊີວິດ, ເຮັດວຽກ, ຮ່ຳຮຽນ ແລະ ປົກປ້ອງສິດຜົນປະໂຫຍດອັນຊອບທຳ ແລະ ຖືກຕ້ອງຕາມກົດໝາຍຂອງວິສາຫະກິດຫວຽດນາມ, ສອດຄ່ອງອີງຕາມຂໍ້ຕົກລົງຂອງທັງສອງຝ່າຍ ກໍ່ຄື ກົດໝາຍ ແລະ ການປະຕິບັດລະຫວ່າງສອງປະເທດ.
ໂຄສົກກະຊວງການຕ່າງປະເທດ ທ່ານນາງເລທິທູຮັ່ງ ກໍ່ຢືນຢັນວ່າ, ໃນຊຸມປີຜ່ານມາ, ບັນດາວິສາຫະກິດຫວຽດນາມ ໄດ້ປະກອບສ່ວນຢ່າງສຳຄັນ ແລະ ມີຜົນດີຕໍ່ການພັດທະນາເສດຖະກິດ - ສັງຄົມຢູ່ມຽນມາ, ພ້ອມທັງຊຸກຍູ້ການຮ່ວມມືຮອບດ້ານຢູ່ຫວຽດນາມ - ມຽນມາ.
ຄຳຮຸ່ງ